Държавен вестник, бр. 23, 2017 г., стр. 13

БРОЙ  23	
Д Ъ Р Ж А В Е Н  В Е С Т Н И К 	
СТР.  13  
дение за ИзвбДП, сключило договор с НЗОК, 
в амбулаторията, включително в подвижната 
структура, посочена в договора с ИДП.
(2) Изборът по ал. 1 се осъществява в 
лечебно заведение съгласно наредбата по 
чл. 81, ал. 3 ЗЗ.
Чл. 85. За лицата, настанени в домове за 
медико-социални услуги, за децата, наста­
нени в специалните училища и домовете за 
отглеждане и възпитание на деца, лишени от 
родителска грижа, за лицата, задържани под 
стража, лишените от свобода, които нямат 
достъп до дентална медицинска помощ по­
ради липса на лекар по дентална медицина, 
работещ в съответното заведение, изборът на 
лекар по дентална медицина се осъществява 
служебно от директора на съответната РЗОК 
и председателя на съответната районна коле­
гия на БЗС, съгласувано с ръководителя на 
съответната структура.
Чл. 86. (1) Здравноосигурените лица мо­
гат свободно да осъществяват или променят 
избора си на лекар по дентална медицина за 
всяка от договорените дейности през срока 
на действие на НРД.
(2) Здравноосигурените лица получават 
договорената дентална помощ само след до­
казване на здравноосигурителните си права и 
представяне на валидна здравноосигурителна 
книжка на избрания лекар по дентална ме­
дицина. За предоставяне на невалидна здрав­
ноосигурителна книжка и представяне на 
неверни данни ЗОЛ носи отговорност съгласно 
законодателството на Република България.
(3) Контролните органи на НЗОК/РЗОК 
не могат да задължават лекарите по дентална 
медицина да изискват и да им предоставят 
здравноосигурителната книжка на ЗОЛ.
(4) За обстоятелствата, че здравноосигури­
телните му права не са прекъснати и разполага 
само с една валидна здравноосигурителна 
книжка, ЗОЛ попълва, при поискване от 
лекаря по дентална медицина, декларация 
съгласно приложение № 7 „Притурка към 
здравноосигурителната книжка и декларация“.
(5) Лекарят по дентална медицина има пра­
во да провери чрез предоставена електронна 
услуга от НЗОК номера на актуалната здравно­
осигурителна книжка на ЗОЛ и извършените 
и отчетени в НЗОК дентални дейности на 
същото ЗОЛ за текущата календарна година.
Чл. 87. (1) Часовете за прием на ЗОЛ се 
уговарят предварително между изпълнителя 
на ИзвбДП и ЗОЛ.
(2) Лекарите по дентална медицина, работе­
щи в лечебни заведения за ИзвбДП, поставят 
на видно място в амбулаторията списък с 
информация относно:
1. пакетите, обемите и стойностите на 
договорените дейности, за които е сключен 
договор;
2. категориите лица по чл. 37, ал. 4 ЗЗО, 
освободени от заплащане на потребителска 
такса по чл. 37, ал. 1 ЗЗО, както и списък 
на заболяванията, при които тези лица са 
освободени.
Чл. 88. (1) При първо посещение за съответ­
ната календарна година лекарят по дентална 
медицина задължително извършва обстоен 
преглед със снемане на зъбен статус на ЗОЛ.
(2) Общопрактикуващият лекар по ден­
тална медицина и лекарят по дентална ме­
дицина – специалист, задължително попълват 
за всяко ЗОЛ месечен „Амбулаторен лист“ 
(бл. МЗ – НЗОК № 2), в който се отразява 
обстоен преглед със снемане на зъбен статус 
и/или оказаната дентална помощ.
Чл. 89. (1) Всеки лекар по дентална меди­
цина отчита извършени дентални дейности 
съобразно определено времетраене за всяка 
дентална дейност съгласно чл. 97, но не по­
вече от 6 часа средно дневно, считано при 
петдневна работна седмица, изчислено за 
един календарен месец, независимо от броя 
сключени договори като изпълнител и/или 
като наето лице.
(2) Алинея 1 не се прилага за лекарите, из­
пълняващи пакет специализирана хирургична 
дентална помощ, като последните оказват тази 
помощ на база „Направление за консултация“ 
(бл. МЗ 119А).
Чл. 90. (1) В случаите на временно отсъст­
вие на лекар по дентална медицина от лечебно 
заведение за ПИДП и СИДП (за всички видове 
лечебни заведения за извънболнична дентална 
помощ) той може да бъде заместен от лекар 
по дентална медицина или лекар по дентална 
медицина със съответната специалност.
(2) За обстоятелството по ал. 1 лечебното 
заведение уведомява РЗОК в срок до 5 работни 
дни от началото на заместването.
(3) Заместникът попълва всички амбула­
торни листове за извършена дейност с лич­
ните си данни (ЛПК и трите имена) и ЛПК 
на замествания.
(4) Всички отчетни документи заместникът 
подписва и подпечатва с личния си печат за 
срока на заместване, като вписва и регист­
рационния номер на лечебното заведение, в 
което е заместник.
(5) Лицата, определени за заместници, 
трябва да притежават съответната правоспо­
собност и да са вписани в съответния регистър 
по ЗСОЛЛДМ.
Чл. 91. (1) Документацията, която е длъжен 
да води всеки изпълнител на ИзвбДП по този 
договор, включва:
1. здравноосигурителна книжка (ЗОК)/
притурка към ЗОК за извършени дентални 
дейности на ЗОЛ;
2. първични медицински и отчетни фи­
нансови документи, които се съхраняват от 
изпълнителя на ИзвбДП.